Akt izradila za potpis: Ana Marija Ban, dipl. soc. rad.

Drugi službenici sudjelovali u izradi akta: Zlata Kedžo, dipl. iur.

Akt odobri za potpis: Velibor Drakulić, dr. med.

KLASA: 112-03/14-01/218

URBROJ: 534-06-1-1/1-14-5

Zagreb, 16. svibnja 2014.

Na temelju članka 45. Zakona o državnim službenicima («Narodne novine», broj 92/05, 107/07, 27/08, 49/11, 150/11, 34/12, 49/12, 37/13 i 38/13 ), te članka 2. i 4. Uredbe o raspisivanju i provedbi javnog natječaja i internog oglasa u državnoj službi («Narodne novine», broj 74/10, 142/11 i 53/12) i suglasnosti Ministarstva uprave KLASA: 112-01/14-01/322, URBROJ: 515-04-01-02/4-14-2 od 15. travnja 2014. godine ministar zdravlja raspisuje

**JAVNI NATJEČAJ**

**za prijam službenika u državnu službu na neodređeno vrijeme u**

**Ministarstvo zdravlja**

**I. GLAVNO TAJNIŠTVO MINISTARSTVA**

Služba za opće, tehničke i informatičke poslove

Odjel za tehničke poslove

**1. ekonom - 1 izvršitelj/ica**

Stručni uvjeti:

**-** srednja stručna sprema ekonomske ili upravne struke

- 12 mjeseci radnog iskustva na odgovarajućim poslovima

- položen državni stručni ispit

- poznavanje rada na osobnom računalu

Opis poslova:

Priprema stručne podloge za nabavne kategorije i za postupke javne nabave sukladno odobrenim sredstvima u državnom proračunu za tekuću godinu te predlaže mjere racionalizacije u korištenju sredstava državnog proračuna za nabavne kategorije: uredski materijal, cvijeće i cvjetne aranžmane; brine o potrebama i raspodjeli uredskog potrošnog materijala sitnog inventara; zaprima, skladišti i izdaje robu sa skladišta, vodi materijalnu evidenciju o nabavi i raspodjeli uredskog materijala i sitnog inventara; brine o urednom i pravilnom korištenju imovine i sredstava za rad; vodi brigu o evidenciji nabavljene robe, nabavnim kategorijama i sklopljenim ugovorima iz djelokruga rada; prikuplja, sređuje i evidentira podatke o službenim automobilima te vodi očevidnike o istom; izrađuje planove nabave sitnog inventara, obavlja poslove evidencije, praćenja i izvršavanja ugovora za nabavne kategorije iz naprijed navedenog i ostalih ugovora te registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; obavlja i druge poslove koje mu povjeri voditelj Odjela.

[Upišite citat iz dokumenta ili sažetak zanimljivog dijela teksta. Tekstni okvir možete u dokument postaviti na bilo koje mjesto. Pomoću kartice Alati za crtanje promijenite oblikovanje tekstnog okvira istaknutog citata.]

Pored navedenih uvjeta kandidati moraju ispunjavati i opće uvjete za prijam u državnu službu koji su propisani odredbom članka 48. Zakona o državnim službenicima («Narodne novine», broj 92/05, 107/07, 27/08, 49/1, 150/11, 34/12, 49/12, 37/13 i 38/13 - u daljnjem tekstu Zakona).

U državnu službu ne može biti primljena osoba za čiji prijam postoje zapreke iz članka 49. Zakona.

Na javni natječaj se mogu javiti osobe oba spola.

Obvezni probni rad traje tri mjeseca.

Podaci o plaći radnog mjesta mogu se naći u Zakonu i Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 109/07, 58/08, 32/09, 140/09, 21/10, 38/10, 113/10, 22/11,142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/1, 52/13, 96/13, 126/13 i 2/14).

Opis poslova i podaci o plaći radnog mjesta koje se popunjavaju javnim natječajem, način testiranja kandidata i iz kojeg područja te pravni i drugi izvori za pripremanje kandidata za testiranje bit će objavljeni na web-stranici Ministarstva zdravlja www.miz.hr.

Vrijeme i mjesto održavanja testiranja i razgovora s kandidatima (intervju) bit će objavljeno na oglasnoj ploči Ministarstva zdravlja i web-stranici Ministarstva zdravlja www.miz.hr, najmanje pet dana prije održavanja testiranja i intervjua.

Komisija za provedbu javnog natječaja utvrđuje listu kandidata prijavljenih na javni natječaj, koji ispunjavaju formalne uvjete te ih upućuje na testiranje i intervju radi utvrđivanja njihovog znanja, vještina i sposobnosti te stečenog radnog iskustva. Izbor za prijam u državnu službu obavlja se između najviše 10 kandidata koji su postigli najbolje rezultate na provedenom testiranju i intervjuu.

Testiranje se sastoji od provjere znanja, sposobnosti i vještina kandidata (pisani dio testiranja) i razgovora s Komisije s kandidatima (intervju). Pisani dio testiranja se sastoji od provjere poznavanja osnova ustavnog ustrojstva republike Hrvatske i provjeri znanja, sposobnosti i vještina bitnih za obavljanje poslova radnog mjesta kandidata. Testirat će se i znanje rada na osobnom računalu.

Za kandidate koji ne pristupe testiranju smatrat će se da su povukli prijavu na javni natječaj i više se neće smatrati kandidatima.

Uz prijavu na javni natječaj obavezno se navode podaci podnositelja prijave (osobno ime i prezime, datum i mjesto rođenja, adresa stanovanja, broj telefona, po mogućnosti e-adresa) i naziv radnog mjesta na koje se prijavljuje.

Uz prijavu na javni natječaj kandidati su dužni priložiti:

1.    životopis,

2. dokaz o hrvatskom državljanstvu (neovjeren preslik osobne iskaznice ili vojne   
 iskaznice ili putovnice ili domovnice),

3.    dokaze o ukupnom radnom iskustvu i radnom iskustvu na odgovarajućim poslovima:

a) neovjeren preslik radne knjižice za razdoblja upisa do 30. lipnja 2013. (preslik svih   
stranica radne knjižice na kojima postoje upisani podaci i sve stranice gdje se nalaze podaci o zaposlenju i stažu), odnosno elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskog zavoda za mirovinsko osiguranje) i/ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskog zavoda za mirovinsko osiguranje.

b) neovjeren preslik ugovora o radu ili potvrdu poslodavca (koja mora sadržavati vrstu poslova koju je obavljao i vremenska razdoblje u kojem je kandidat obavljao navedene poslove),

4.    presliku svjedodžbe,

5.    presliku uvjerenja o položenom stručnom ispitu (za kandidate koji imaju položen

državni stručni ispit)

6.  uvjerenje nadležnog suda da se protiv podnositelja prijave ne vodi kazneni postupak

(ne starije od šest mjeseci).

Sva tražena dokumentacija dostavlja se u neovjerenoj preslici.

Kandidati u zamolbi trebaju navesti redni broj i naziv radnog mjesta za koje podnose zamolbu. Zamolba u kojoj neće biti navedeni traženi podaci smatrat će se nepotpunom.

Rok za podnošenje prijava je **osam** dana od objave javnog natječaja u „Narodnim novinama“.

Prijave se podnose neposredno ili poštom na adresu Ministarstvo zdravlja, Zagreb, Ksaver 200a, s naznakom «Za javni natječaj».

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u državni službu.

Kandidat/kinja koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Na pravo prednosti pri zapošljavanju mogu se pozvati osobe sukladno odredbi članka 35. Zakon o pravima hrvatskih branitelja iz Domovinskog rata i članova njihovih obitelji („Narodne novine“, broj 174/04, 92/05, 2/07, 107/07, 65/09, 137/09, 146/10, 55/11, 116/11, 140/12, 19/13, 33/13 i 148/13), koje su dužne pored dokaza o ispunjavanju traženih uvjeta priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlena.

Kandidat/kinja koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13.) uz prijavu na oglas dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji se poziva na pravo prednosti pri zapošljavanju sukladno odredbi članka 48f. Zakona o zaštiti civilnih i vojnih invalida rata („Narodne novine“, broj 33/92., 77/92., 27/93., 58/93., 2/94., 108/95., 108/96., 82/01, 103/03 i 148/13), dužan je priložiti pored dokaza o ispunjavanju traženih uvjeta rješenje odnosno potvrdu iz koje je vidljivo spomenuto pravo.

Pripadnici nacionalnih manjina imaju pravo pozvati se na prednost pri zapošljavanju temeljem članka 22. Ustavnog zakona o pravima nacionalnih manjina („Narodne novine“, broj 155/02, 47/10 - Odluka Ustavnog suda Republike Hrvatske, 80/10 i 93/11), bez obveze dostavljanja dokaza o nacionalnoj manjini.

Kandidatom prijavljenim na javni natječaj smatrat će se samo osoba koja podnese pravovremenu i urednu prijavu te koja ispunjava formalne uvijete navedene u natječaju.

Izabrani kandidat/kinja bit će pozvan da u primjerenom roku, a prije donošenja rješenja o prijmu u državnu službu, dostavi uvjerenje o zdravstvenoj sposobnosti za obavljanje poslova radnog mjesta, uz napomenu da se nedostavljanje uvjerenja smatra odustankom od prijma u državnu službu. Troškove izdavanja uvjerenja o zdravstvenoj sposobnosti snosi Ministarstvo zdravlja.

O rezultatima javnog natječaja kandidati će biti obaviješteni u zakonskom roku.

M I N I S T A R

prof. dr. sc. Rajko Ostojić, dr. med.